CELEX: C2004/156/14
Language: el
Date: 2004-06-12 00:00:00
Title: Υπόθεση C-186/04: Αίτηση για την έκδοση προδικαστικής αποφάσεως που υπέβαλε το Conseil d'État (Βέλγιο), τμήμα διοικητικών διαφορών, με απόφαση της 1ης Απριλίου 2004, στην υπόθεση Housieaux κατά Délégués du Conseil de la Région de Bruxelles-Capitale, υποστηριζομένων από την société de développement régional de Bruxelles (SDRB), την S.A. Batipont Immobilier και την S.A. Immomills L. de Waele Development (ILDWD)

12.6.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 156/7
            
         Αίτηση για την έκδοση προδικαστικής αποφάσεως που υπέβαλε το Conseil d'État (Βέλγιο), τμήμα διοικητικών διαφορών, με απόφαση της 1ης Απριλίου 2004, στην υπόθεση Housieaux κατά Délégués du Conseil de la Région de Bruxelles-Capitale, υποστηριζομένων από την société de développement régional de Bruxelles (SDRB), την S.A. Batipont Immobilier και την S.A. Immomills L. de Waele Development (ILDWD)
   (Υπόθεση C-186/04)
   (2004/C 156/14)
   Με απόφαση της 1ης Απριλίου 2004, το Conseil d'État (Βέλγιο), τμήμα διοικητικών διαφορών, υπέβαλε στο Δικαστήριο των Ευρωπαϊκών Κοινοτήτων αίτηση εκδόσεως προδικαστικής αποφάσεως στο πλαίσιο της υποθέσεως Housieaux κατά Délégués du Conseil de la Région de Bruxelles-Capitale, υποστηριζομένων από την société de développement régional de Bruxelles (SDRB), την S.A. Batipont Immobilier και την S.A. Immomills L. de Waele Development (ILDWD).
   Το Conseil d'État (Βέλγιο), τμήμα διοικητικών διαφορών, ζητεί από το Δικαστήριο την έκδοση προδικαστικής αποφάσεως επί των ακόλουθων ερωτημάτων:
   
               1.
            
            
               Είναι η δίμηνη προθεσμία του άρθρου 3 παράγραφος 4 της οδηγίας 90/313/ΕΟΚ (1) του Συμβουλίου, της 7ης Ιουνίου 1990, σχετικά με την ελεύθερη πληροφόρηση για θέματα περιβάλλοντος προθεσμία τάξεως, είναι δηλαδή απλώς ενδεικτικού χαρακτήρα για την αρχή στην οποία υποβάλλεται η αίτηση παροχής πληροφοριών, ή συνιστά δεσμευτική προθεσμία προς την οποία υποχρεούται να συμμορφωθεί η εν λόγω αρχή;
            
         
               2.
            
            
               Αν η δίμηνη προθεσμία είναι δεσμευτική και, παρελθούσης της προθεσμίας αυτής, η αρχή στην οποία υποβλήθηκε η αίτηση παροχής πληροφοριών δεν αποφάνθηκε σχετικώς, ποια είναι η «απόφαση» στην οποία αναφέρεται το άρθρο 4 in fine της προαναφερθείσας οδηγίας και η οποία μπορεί να προσβληθεί ενώπιον δικαστηρίου ή διοικητικής αρχής «σύμφωνα με τις σχετικές εθνικές διατάξεις»;
            
         
               3.
            
            
               Απαγορεύουν τα άρθρα 3 παράγραφος 4 και 4 της προαναφερθείσας οδηγίας να ερμηνευθούν οι «σχετικές εθνικές διατάξεις» υπό την έννοια ότι η παράλειψη της αρχής στην οποία υποβλήθηκε η αίτηση παροχής πληροφοριών να αποφανθεί σχετικώς εντός της δίμηνης προθεσμίας του άρθρου 3 παράγραφος 4 της οδηγίας αποτελεί σιωπηρή απόφαση απορρίψεως της αιτήσεως, η οποία δεν είναι, ως εκ τούτου, αιτιολογημένη, μπορεί όμως να προσβληθεί ενώπιον δικαστηρίου ή διοικητικής αρχής κατά το άρθρο 4;
            
         
               4.
            
            
               Αν η δίμηνη προθεσμία του άρθρου 3 παράγραφος 4 της οδηγίας είναι προθεσμία τάξεως, αποκλείουν τα άρθρα 3 παράγραφος 4 και 4 της οδηγίας το ενδεχόμενο οι «σχετικές εθνικές διατάξεις» να προβλέπουν ότι ο αιτών την παροχή πληροφοριών μπορεί να απαιτήσει από την αρχή να αποφανθεί επί της αιτήσεώς του περί παροχής πληροφοριών εντός ορισμένης προθεσμίας, οπότε η επί μακρόν παράλειψη της αρχής να αποφανθεί σχετικώς να θεωρείται ως σιωπηρή άρνηση παροχής πληροφοριών, ισοδυναμούσα με απόφαση δυνάμενη να αποτελέσει αντικείμενο προσφυγής ενώπιον διοικητικών δικαστηρίων;
            
         
      (1)  ΕΕ L 158 της 23.6.1990, σ. 56.